Võistlusjuhend
Autospordiajakirja rally.ee sünnipäevasprint sõiduautodele Kaisma suurjärvel ES Sadolin karikatele
Pühapäeval, 5. märtsil 2006. a
Kooskõlastatud EAL Noorte- ja Rahvaspordikomitees 23.02.2006.
Registreeritud EAL-s nr. 34/RS

1. VÕISTLUSTE KOHT, AEG, AJAKAVA
1.1. Võistlused toimuvad 5. märtsil 2006. a Kaisma suurjärvel (Pärnu maakond, Kaisma vald, Kaisma küla).
Raja pikkus: 2000 m
Raja laius: 8-12 m
Rajakate: jää
Võistlussõidud peetakse vastupäeva.

1.2. Ajakava
1.2.1. Neljapäeval, 23. veebruaril avaldatakse võistlusjuhend
1.2.2. Reedel, 24. veebruaril kell 10 algab osavõtjate registreerimine
1.2.3. Reedel, 3. märtsil kell 10 lõpeb osavõtjate registreerimine
1.2.3. Reedel, 3. märtsil kell 12 avaldatakse stardijärjekord ja võistlusautode tehnilise kontrolli ajagraafik internetis aadressil www.rally.ee
1.2.4. Pühapäeval, 5. märtsil:
08.00-10.00 - mandaat, tehniline kontroll, rajaga tutvumine (klassid 2WD ja 4WD) vastavalt ajagraafikule
10.00 - võistlussõitude algus klassides 2WD ja 4WD
13.00-14.30 - mandaat, tehniline kontroll (klassid 2WD vaba ja 4WD vaba) vastavalt ajagraafikule
14.30 - rajaga tutvumine (klassid 2WD vaba ja 4WD vaba)
14.00 - võistlussõitude algus klassides 2WD vaba ja 4WD vaba
Autasustamine pärast võistlussõitude lõppu.
Võistluste täpne ajakava, stardijärjekord, rajaskeem ja info võistluste ametlikul teadetetahvlil (ATT) hooldealas.
Ilmastikust tingitud võistlusjuhendi muudatused avaldatakse bülletaaniga hiljemalt reedel, 3. märtsil 2006. a internetis aadressil www.rally.ee.
1.3. Registreerimine
1.3.1. Osavõtjate registreerimine algab reedel, 24. veebruaril 2006. a kell 10.00 ja lõpeb reedel, 3. märtsil 2006. a kell 10.00.
1.3.2. Registreerimine sooritada internetiaadressil www.rally.ee
1.4. Võistluste käigus tutvustatakse publikule nende võistlejate andmeid, kes on esitanud õigeaegselt osavõtuavalduse ja registreerunud ajavahemikul 24.02.2006-04.03.2006.

2. KORRALDAJA
2.1. Võistluse korraldab rally.ee autospordiajakiri koostöös MTÜ-ga Rapla Kardirada. 
2.2. Ametnikud
Võistluse juht: Tiit Soa
Peaajamõõtja: Arne Ilves
Tehnilise kontrolli esimees: Martin Toom
Rajameister: Kulno Talvistu
Pressiesindaja: Rando Aav
2.3. Täiendav info
Rando Aav, tel (+372) 50 23 642
Tiit Soa, tel (+372) 55 646 392
Kulno Talvistu, tel (+372) 51 67 767
Arne Ilves, tel (+372) 51 01 624
E-mail: info@rally.ee
www.rally.ee

3. ARVESTUSKLASSID, VÕISTLUSAUTOD
3.1. Arvestusklassid
3.1.1. 2WD - esi- ja tagarattaveolised autod tänavarehvidel
3.1.2. 4WD - neljarattaveolised autod tänavarehvidel
3.1.3. 2WD vaba - kaherattaveolised autod (sh EAL tehnilist kaarti omavad autod) piikrehvidel
3.1.4. 4WD vaba - neljarattaveolised autod (sh EAL tehnilist kaarti omavad autod) piikrehvidel
3.2. Võistlusautod 
3.2.1. Võistlusautod (välja arvatud EAL tehnilist kaarti omavad vabaklassi sportautod) peavad vastama EAL tehnikakomitees 01.01.2006 kinnitatud rahvaralli ja rahvasprindi tehnilistele tingimustele. Vabaklassi EAL tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike (VM) kohased kas ralliks, rallikrossiks või ringrajasõiduks.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnoseisundit ja rehve võib kontrollida kogu võistluse vältel.
3.2.5. Rendiautol võistlemine on lubatud ainult eelneval kokkuleppel korraldajate ja rendifirmaga (ei kehti liisingautode kohta).
3.3. Nõuded rehvidele
3.3.1. Arvestusklassides 3.1.1.-3.1.2. peavad rehvid vastama järgmistele tingimustele: 
naastude arv rehvis ei tohi olla suurem kui: 
- rehvis, mille velje läbimõõt on kuni 13" – 90 
- rehvis, mille velje läbimõõt on 14” ja 15" – 110 
- rehvis, mille velje läbimõõt on enam kui 15" – 130 
- rehvis, mille velje läbimõõt on 17” ja enam – 150 
Naastu kõvasulami maksimaalne läbimõõt kuni 2,5 mm, väljaulatuva osa pikkus maksimaalselt 2 mm.
3.3.2. Arvestusklassides 3.1.3.-3.1.4. on lubatud kasutada Rootsi MM / FIA talverehve.
3.4. Autod ja rehvid peavad vastama tehnilistele tingimustele võistluse igal ajahetkel. 

4. OSAVÕTJAD, KINDLUSTUS
4.1. Võistlustest osavõtjad peavad esitama mandaadis: 
4.1.1. täidetud ja allkirjastatud osavõtuavalduse
4.1.2. kehtiva EAL rahvaspordi võistlejakaardi või EAL võistlejalitsentsi
4.1.3. juhiloa (ei nõua kuni 18-aastastel noortelt)
4.1.4. sõiduki registreerimistunnistuse kehtiva tehnoülevaatuse märkega (vajadusel)
4.1.5. sõiduki kasutusõigust tõendava dokumendi (vajadusel)
4.1.6. EAL tehnilise kaardi (p. 3.1.3. ja 3.1.4. osalevatel sportautodel)
4.2. Noorvõistlejal on võistlusel lubatud osaleda vanemate loal üksi või juhiloaga kaassõitjaga, kes omab autospordiriski sisaldavat kehtivat elukindlustuspoliisi vähemalt 50 000 kroonile.
4.3. Ühel autol võib võistelda kaks võistlejat, kes mõlemad tasuvad osavõtumaksu.
4.4. Teiste klasside võistlejad võivad osaleda lisaks ka vabaklassis sama või mõne muu autoga, vajalik registreerimine ja osavõtumaksu tasumine.
4.5. Võistlussõidu ajal tohib nähtaval olla ainult õige stardinumber. Ülejäänud stardinumbrid tuleb võistlejal sõidu ajaks kinni katta.
4.6. Starti lubatakse 75 võistlusele registreerunud osavõtjat ja 25 kutsetega osavõtjat.
4.6.1. Lisaregistreerimine kohapeal vabade stardikohtade olemasolul kahekordse osavõtumaksu tasumisel.

5. OSAVÕTUMAKSUD
5.1. Osavõtumaksud võistlejaile on järgmised:
2WD, 4WD, 2WD vaba, 4WD vaba: 500 krooni
5.2. Osavõtumaks tasutakse võistluspäeval mandaadis.

6. VÕISTLUSTE KÄIK
6.1. Võistlused viiakse läbi lähtuvalt kiiruslade võistlusmäärusest rahvasprindi võistlusmääruse, tehniliste tingimuste ja käesoleva võistlusjuhendi järgi.
6.2. Võistlusrajaga tutvumine jalgsi või mootorita liiklusvahendil.
6.3. Stardijärjekord arvestusklasside kaupa vastavalt stardinimekirjale. Stardijärjekorra määrab korraldaja, see avaldatakse võistluse eel internetileheküljel www.rally.ee ning võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.
6.4. Stardiintervalli määrab võistluste juht. 
6.5. Stardisignaal fooriga. Stardimärguandeks punaste fooritulede kustumishetk.
6.6. Valestardi eest karistus 10 sekundit.
6.7. Kui võistleja ei stardi 20 sekundi jooksul, loetakse võistleja antud võistlussõidus katkestanuks.
6.8. Juhul, kui võistlejale jõuab järgi kiirem võistleja, on ta kohustatud kiirema koheselt teda takistamata mööda laskma. Käesoleva nõude eiraja võidakse võistluste juhi poolt diskvalifitseerida.
6.9. Toimub kolm võistlussõitu. Kolmandas voorus starditakse pööratud järjekorras võrreldes esimesega (klasside järjestus ei muutu). Lõplik tulemus kahe parema võistlussõidu aegade summeerimise teel.
6.10. Kõik tulemused vastavalt finišiprotokollile.

7. PROTESTID
7.1. Protestiaeg 15 minutit pärast esialgsete tulemuste avaldamist teadetetahvlil. Protesti kautsjon 3000 krooni.

8. REKLAAM, KLEEBISED
8.1. Korraldaja väljastab võistlusnumbrid ning reklaamkleebised, mis peavad autole jääma võistluste lõpuni.
8.2. Reklaamist keeldumise korral rahaline trahv 1000 krooni.
8.3. Võistlusnumbrid ja reklaamkleebised peavad olema paigaldatud autole enne tehnilisele komisjonile esitamist.

9. AUTASUSTAMINE
9.1. Iga arvestusklassi kolme paremat autasustatakse korraldaja karikaga.
9.2. Autasustatakse parimat naisvõistlejat (aegade põhjal klassis 2WD).
9.3. Autasustatakse parimat kuni 18-aastast noort (aegade põhjal klassis 2WD).
9.4. Autasustatakse parimat võistlejat Moskvitšil (aegade põhjal klassis 2WD).

10. ÜLDISED KOHUSTUSED
10.1. Võistlejad peavad järgima kohtunike korraldusi kogu võistluse jooksul.
10.2. Võistlejate parklas on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine. 
10.3. Jääle tohib minna võistlusautoga vaid võistlussõitude ajal. Väljaspool võistlussõite on autoga jääl viibimine keelatud. 
10.4. Iga võistleja osaleb omal vastutusel. Võistluse korraldaja ja EAL ei vastuta võimalike õnnetuste ja nende tagajärgede eest.